शादी से दो चार रोज पहले सहेलियां, कन्या / वधु के लिए "ब्राइडल शावर " रखतीं हैं। जहां सिर्फ़ कन्या व उसकी सहेलियां सम्मिलित होतीं हैं। खूब हंसी - मजाक होता है। ब्युटी पार्लर से लेकर डाँस, डीस्को, रेस्टाँरँटज़ मेँ खाना पीना ये सभी उस का हिस्सा होते हैँ। कन्या पक्ष की तैयारी अलग होती है वैसे ही वर पक्ष से दुल्हे के साथी और दोस्त भी गोल्फ या टेनिस का खेल आयोजित करते हैं या मिलजुल कर पार्टी करते हैं। दुल्हे के साथ भी खूब हंसी मजाक होता है। आज़ादी के चंद लम्हें अब शेष हैं ऐसी छींटाकशी होती है। यार दोस्त होनेवाले दूल्हे को मौज उड़ाने की सलाह देते हैं। 'अभी कुंवारे हो और जल्द ही बंधन में बंधोगे' इन बातों पे खूब हंसी मज़ाक होता है। विवाह के अवसर पर बुफे या वैवाहिक भोज के लिए हर टेबल पे आनेवाले मेहमान का नाम एक कार्ड पर छपा रखा जाता है। भोजन कक्ष या डाइनीँग होल के बाहर, कन्या की सहेली आपको आपकी मेज का नंबर बड़े प्यार से बतलाती है और आपके नाम का निर्देश कार्ड, हाथों में थमा देती है।